П Р О Т О К О Л    № 12
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
31 март 2015 г.

Днес, 31 март 2015 г., вторник, от 14.00 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА- отсъства
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник-отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”. 

	1. ОТНОСНО: Проект на предложение до ВСС за поправка на очевидна фактическа грешка в решенията на ВСС по т. 30 от Протокол № 33/31.07.2013 г., доп. т. 21 от Протокол № 36/30.07.2014 г. и т. 31 от Протокол № 14/25.03.2015 г. 
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема проекта на предложение до ВСС за поправка на очевидна фактическа грешка в решенията на ВСС по т. 30 от Протокол № 33/31.07.2013 г., доп. т. 21 от Протокол № 36/30.07.2014 г. и т. 31 от Протокол № 14/25.03.2015 г. и го предоставя на администрацията на ВСС за включване в дневен ред за заседание на ВСС след 02.04.2015 г.

	Комисията по анализ и отчитане степента на натовареност на органите на съдебната власт предлага на Висшия съдебен съвет да приеме следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И :
На основание чл. 62, ал. 2 от АПК поправя очевидна фактическа грешка в решения на ВСС по протоколи, както следва:  № 33/31.07.2013 г., т. 30, № 36/30.07.2014 г., д. т. 21 и № 14/25.03.2015 г., т. 31, които придобиват следната редакция: 

1. УПЪЛНОМОЩАВА Калин Калпакчиев – председател на Комисията по анализ и отчитане степента на натовареност на органите на съдебната власт, да подпише договор с „Болкан Бритиш Соушъл сървейс” АД за „Техническа помощ за провеждане, анализи и обработка на данни от емпирично изследване на натовареността на съдиите в България”

2. УПЪЛНОМОЩАВА Калин Калпакчиев – председател на Комисия по анализ и отчитане степента на натовареност на органите на съдебната власт, да подпише Анекс към договор № 45-06-046/14.10.2013 г., сключен с „Болкан Бритиш Соушъл сървейс” АД за „Техническа помощ за провеждане, анализи и обработка на данни от емпирично изследване на натовареността на съдиите в България” за удължаване на срока на същия от 14.06.2014 г. до 31.03.2015 г.

3. УПЪЛНОМОЩАВА Калин Калпакчиев – председател на Комисия по анализ и отчитане степента на натовареност на органите на съдебната власт, да подпише Анекс към договор № 45-06-046/14.10.2013 г., сключен с „Болкан Бритиш Соушъл сървейс” АД за „Техническа помощ за провеждане, анализи и обработка на данни от емпирично изследване на натовареността на съдиите в България” за удължаване на срока на договора до 31.07.2015 г.

2.  ОТНОСНО: Писмо № 01-00-44/19.03.2015 г. от министъра на правосъдието с приложен въпрос от г-жа Ралица Тодорова, народен представител от ПГ на „ГЕРБ” при  43-ото Народно събрание /вх. № 04-00-078/1 от 24.03.2015 г./
Приложение: Становище на г-жа Ралица Тодорова, народен представител на 30 МИР Шумен /вх. № 04-00-78/2 от 24.03.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема писмо № 01-00-44/19.03.2015 г. от министъра на правосъдието с приложен въпрос от г-жа Ралица Тодорова, народен представител от ПГ на „ГЕРБ” при  43-ото Народно събрание /вх. № 04-00-078/1 от 24.03.2015 г./.

2.2. Предложението ще бъде разглеждано и подробно обсъдено в заседания на комисията във връзка с работата й по реформата на съдебната карта.

	2.3. Изпраща отговор на г-жа Ралица Тодорова – народен представител от ПГ на „ГЕРБ” при 43-то Народно събрание с копие до министъра на правосъдието.

3. ОТНОСНО: Проект на Анализ на натовареността на военните съдилища и прокуратури за 2014 г., представен от председателя на Комисията по натовареност,  съгласно решението на комисията по т. 3.3. по Протокол № 9/10.03.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема проект на Анализ на натовареността на военните съдилища и прокуратури за 2014 г.

3.2. Предоставя анализа по т. 3.1. на главния секретар на Висшия съдебен съвет за включване в дневен ред за заседание на ВСС след 02.04.2015 г. 
	
		Комисията по анализ и отчитане степента на натовареност на органите на съдебната власт предлага на Висшия съдебен съвет да приеме следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1. ПРИЕМА Анализ на натовареността на военните съдилища и прокуратури за 2014 г.
	2. ПРЕДОСТАВЯ анализа по т. 1 на военните съдии и прокурори, както и на министъра на правосъдието и министъра на отбраната, за запознаване.
	3. КОНКРЕТНИТЕ предложения за по-нататъшните действия за продължаване реформата на системата на военното правосъдие да се обсъдят на заседание на ВСС, което да се проведе на …….. май 2015 г.
	4. ВЪЗЛАГА на дирекция „Информационни технологии и съдебна статистика” да публикува анализа по т. 1 на Интернет страницата на ВСС.

4. ОТНОСНО:  Извлечение от Протокол № 17/24.03.2015 г., т. Р-33, от заседание на Комисия по предложенията и атестирането на Висшия съдебен съвет с приложено заявление от Бисерка Василева Памукова – съдия в Районен съд – Мездра, за становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Отлага обсъждането за следващото заседание след изготвяне на сравнителен анализ за натовареността на Районен съд – Мездра за периода 2012 г. - 2014 г.

  
5. ОТНОСНО: Извлечение от Протокол № 10/16.03.2015 г., т. 14, от заседание на Комисия „Професионална етика и превенция на корупцията” на ВСС относно сигнал от П. Трендафилова /преписка № 94-00-063/14.01.2015 г. по описа на ВСС/ във връзка с натовареността на съдебните служители в РС – Момчилград, по компетентност.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение предоставения от Комисия „Професионална етика и превенция на корупцията” сигнал от П. Трендафилова /преписка № 94-00-063/14.01.2015 г. по описа на ВСС/.

6. ОТНОСНО: Предложение за структура - меню на подраздела на комисията в Интернет страницата на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Приема структурата за хоризонтално меню на подраздела на комисията в Интернет страницата на ВСС.

6.2. Предоставя решението на комисията по т. 6 на Комисия „Публична комуникация” за сведение и изпълнение.

7. ОТНОСНО:  Обсъждане на организационни действия във връзка с предстоящото провеждане на 07.04.2015 г. на Дискусионна кръгла маса за натовареността на следователите.
Приложения:	1. Писмо от председателя на ВКС № 110/20.03.2015 г., за сведение /вх. № 11-01-064/24.03.2015 г./
			2. Проект на програма, списък на участниците и покана.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Приема за сведение писмо от председателя на ВКС № 110/20.03.2015 г.

7.2. Приема проекта на програма с направените в заседанието уточнения.

7.3. Одобрява списъка на участниците като поканата до следователите да се изпрати чрез директора на НСлС.

8. ОТНОСНО: Писмо от министъра на правосъдието с приложен за сведение Доклад за социално-икономически фактори и натовареността на районните съдилища /вх. № 04-00-085/26.03.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Приема писмо от министъра на правосъдието с приложен за сведение Доклад за социално-икономически фактори и натовареността на районните съдилища /вх. № 04-00-085/26.03.2015 г./ за сведение.

8.2. Изпраща Доклад за социално-икономически фактори и натовареността на районните съдилища с автор Тодор Галев – Център за изследване на демокрацията, на Граждански съвет към ВСС за разглеждане.

8.3. Възлага на Дирекция „ИТСС” да публикува доклада по т. 8.1. на Интернет страницата на ВСС в подраздела на Комисията по натовареност - раздел „Решения на постоянните комисии”.

						ПРЕДСЕДАТЕЛ НА 
						КОМИСИЯТА: /п/
								    КАЛИН КАЛПАКЧИЕВ